શહેરના નારોલ વિસ્તારમાં ઉમંગ ફલેટની બાજુમાં રાજનગર વિભાગ-ર માં રહેતી રેખાબહેન ચક્રવર્તી નામની ૪ર વર્ષની મહિલા ગઈકાલે ઘરની આગળ જ લાકડા ભેગા કરી તાપણુ કરતા હતા આ દરમિયાનમાં અચાનક જ આગની જ્વાળા તેમણે પહેરેલા કપડાને અડી જતા આખા શરીરે ગંભીર રીતે દાઝી ગયા હતાં આ ઘટનાના પગલે લોકોના ટોળેટોળા ઉમટી પડયા હતા અને તેમને તાત્કાલિક એમ્બ્યુલન્સ મારફતે એલ. જી. હોસ્પિટલમાં  ખસેડવામાં આવ્યા હતા પરંતુ ત્યાં તેમની હાલત વધુને વધુ નાજુક બનતા આખરે સારવાર દરમિયાન રેખાબહેનનું મોત નીપજયું હતું નારોલ પોલીસે અકસ્માતે મોત નોંધી વધુ તપાસ હાથ ધરી છે.